ai4bharat/Pralekha huggingface dataset:
आयुष मंत्रालय
जागतिक आरोग्य संघटनेच्या जामनगर येथील जागतिक पारंपरिक औषध केंद्राचे उद्या पंतप्रधानांच्या हस्ते उद्घाटन
नवी दिल्ली, 18 एप्रिल 2022
भारतातील पारंपरिक औषधांच्या क्षेत्रातील- जागतिक आरोग्य संघटनेच्या जागतिक पारंपरिक औषध केंद्राच्या स्थापनेची ऐतिहासिक घटना तसेच जीएआयआयएस अर्थात जागतिक आयुष गुंतवणूक आणि नवोन्मेष शिखर परिषदेचे आयोजन - या दोन अत्यंत महत्त्वाच्या घडामोडींविषयी चर्चा करण्यासाठी केंद्रीय आयुष मंत्रालय आणि केंद्र सरकार यांनी आज संयुक्तपणे पूर्वतयारी वजा पत्रकार परिषदेचे आयोजन केले होते. हे दोन्ही कार्यक्रम गुजरातमध्ये होणार असून त्या कार्यक्रमांना पंतप्रधान नरेंद्र मोदी, मॉरीशसचे पंतप्रधान प्रविंद जुगनाथ आणि जागतिक आरोग्य संघटनेचे महासंचालक डॉ. टेड्रोस घेब्रेयेसस यांची सन्माननीय उपस्थिती असेल. तसेच अनेक देशांचे राजदूतया दोन्ही कार्यक्रमांना उपस्थित राहणार आहेत.
या आगामी कार्यक्रमांविषयी माहिती देताना केंद्रीय आयुष मंत्री सर्वानंद सोनोवाल म्हणाले, “हे दोन्ही कार्यक्रम भारताच्या आयुष उद्योग क्षेत्रासाठी महत्त्वाचा टप्पा ठरतील. जागतिक आयुष गुंतवणूक आणि नवोन्मेष शिखर परिषदेच्या माध्यमातून भारताला आयुर्वेदिक आणि वनौषधी उत्पादनांसाठी जागतिक बाजारात स्थान निर्माण करण्याची संधी प्राप्त होईल. एका सुवर्ण युगाच्या अशा प्रवेशद्वारापाशी आपण उभे आहोत, जिथून आपण आपल्या पारंपरिक ज्ञानाच्या भांडवलाचा योग्य उपयोग करू शकतो आणि जगाची सेवा करण्यासाठी त्याचा वापर करू शकतो.”
राजकोट येथे आज झालेल्या या पत्रकार परिषदेमध्ये केंद्रीय आयुष मंत्री सर्वानंद सोनोवाल यांच्यासह,आयुष राज्यमंत्री डॉ. मुंजपारा महेंद्रभाई काळूभाई, केंद्रीय आयुष सचिव वैद्य राजेश कोटेचा यांनी उपस्थितांना जागतिक आरोग्य संघटनेच्या पारंपरिक औषध केंद्राची आणि जागतिक आयुष गुंतवणूक आणि नवोन्मेष शिखर परिषदेची ओळख करून दिली. या परिषदेमध्ये त्यांनी केंद्रीय आयुष मंत्रालय आणि जागतिक आरोग्य संघटना यांच्यातील भागीदारीची ठळक वैशिष्ट्ये विषद केली आणि कोविड-पश्चात जगामध्ये पारंपरिक औषधांच्या क्षेत्रात गुंतवणूक आणि अभिनव संशोधने यांचे महत्व अधोरेखित केले.
S.Kane/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 155
उपराष्ट्रपती कार्यालय
हवामान बदलामुळे निर्माण होणाऱ्या आव्हानांना तोंड देण्यासाठी ज्ञान आणि कौशल्य प्राप्त करुन सज्ज राहण्याचे उपराष्ट्रपतींचे वन अधिकाऱ्यांना आवाहन
नवी दिल्ली, 2 ऑगस्ट 2019
हवामान बदलामुळे निर्माण होणाऱ्या आव्हानांना तसेच जैव विविधतेच्या होणाऱ्या नुकसानीला तोंड देण्यासाठी देशातल्या वन अधिकाऱ्यांनी ज्ञान आणि कौशल्य प्राप्त करुन सज्ज व्हावे असे आवाहन उपराष्ट्रपती एम. व्यंकय्या नायडू यांनी केले आहे. 2018 च्या भारतीय वन सेवेतल्या अधिकारी प्रशिक्षणार्थींशी ते आज संवाद साधत होते. वन अधिकाऱ्यांची पारंपारिक भूमिका झपाट्याने बदलत असून त्यांना वनांचे शाश्वत व्यवस्थापन करण्याबरोबरच वनांवर अवलंबून असलेल्या जनतेला या संदर्भात शिक्षित करायचे कामही करावे लागणार आहे.
हवामान बदल आणि जैव विविधतेचे होणारे नुकसान यांची दखल घेऊन त्यावर मात करण्यामधे भारताने जगात आघाडीची भूमिका बजावावी आणि इतर राष्ट्रांनी अनुकरण करण्यासाठी आदर्श निर्माण करावा असे उपराष्ट्रपती म्हणाले.
वन संवर्धन आणि संरक्षण यासंदर्भात जनतेला शिक्षित आणि प्रोत्साहित करण्याच्या गरजेवर त्यांनी भर दिला. सध्याच्या वाढत्या लोकसंख्येच्या काळात वन आच्छादन वृद्धिंगत करण्यासाठी कमी वाव आहे हे लक्षात घेऊन वनांचे संरक्षण आणि संवर्धन करण्याची गरज त्यांनी व्यक्त केली.
वन अधिकारी म्हणजे वनांचे संरक्षक आहेत असे सांगून राष्ट्रीय वन धोरणाची अंमलबजावणी करुन जैव विविधतेचे स्थैर्य राखणे हे त्यांचे कर्तव्य असल्याचे उपराष्ट्रपतींनी सांगितले. विकास आणि पर्यावरण जतन यांचा समतोल राखण्यात वन अधिकाऱ्यांनी महत्वाची भूमिका बजावावी. भारतासारख्या झपाट्याने विकसित होणाऱ्या राष्ट्राच्या सर्वसमावेशक आणि शाश्वत विकासासाठी हा समतोल आवश्यक असल्याचेही उपराष्ट्रपती म्हणाले.
B.Gokhale/N.Chitale/P.Malandkar
(Visitor Counter : 81
आरोग्य आणि कुटुंब कल्याण मंत्रालय
केंद्रीय मंत्री डॉ हर्ष वर्धन यांनी लसीकरणाबाबत संकोच आणि चुकीची माहिती खोडून काढण्यासाठी आयईसी मोहिमेचा प्रारंभ केला
“या खोटेपणाला विराम देऊया”
लोकांना सत्याचे अनुसरण करण्याचे आणि विश्वासार्ह स्त्रोतांकडून अचूक माहिती मिळवण्याचे केले आवाहन
केंद्रीय आरोग्य व कुटुंब कल्याण मंत्री डॉ हर्ष वर्धन यांनी आज आरोग्य व कुटुंब कल्याण राज्यमंत्री अश्विनीकुमार चौबे आणि नीती आयोगाचे सदस्य  व्ही के पॉल यांच्या उपस्थितीत देशातील लोकसंख्येच्या काही घटकांमध्ये लसीबाबत उद्भवत असलेला संकोच दूर करण्यासाठी आय.ई.सी. पोस्टर्सचे अनावरण केले.
कोविड -19 विरूद्ध जगातील सर्वात मोठ्या लसीकरण मोहिमेची सुरुवात पंतप्रधानांनी 16 जानेवारी 2021 रोजी सुरू केली. 21 जानेवारी 2021 पर्यंत सकाळी 7 वाजेपर्यंत 8 लाखांहून अधिक आरोग्यसेवकांना लस देण्यात आली आहे.
केंद्रीय आरोग्यमंत्र्यांनी सर्वांना देशाच्या कामगिरीची आठवण करून दिली. ते म्हणाले, “कोविड -19 चा प्रसार थोपवणाऱ्या आणि त्याचवेळी कोविड प्रतिबंधक लस विकसित करणाऱ्या काही मोजक्या देशांपैकी भारत एक आहे. देशाला महामारीपासून मुक्त करण्यासाठी वैयक्तिकपणे लक्ष देणाऱ्या पंतप्रधान नरेंद्र मोदी यांच्या नेतृत्त्वाचे त्यांनी आभार मानले. आज, देशात सक्रिय रुग्णांमध्ये मोठी घसरण दिसून येत आहे.
रोग निर्मूलनात लसीकरणाची भूमिका स्पष्ट करताना ते म्हणाले की “पोलिओ आणि देवी या रोगांचे निर्मूलन मोठ्या प्रमाणात लसीकरणामुळे शक्य झाले. एकदा लसीकरण केल्यावर, त्या व्यक्तीला रोगाचा प्रादुर्भाव होत नाही तसेच ती इतरांनाही संसर्ग पोहचवू शकत नाही.
डॉ हर्ष वर्धन यांनी प्रत्येकाला असत्य आणि चुकीची माहिती देणाऱ्या मोहिमेचा प्रतिकार करण्याचे आवाहन केले. “हा खोटेपणा थांबवूया”, असे त्यांनी ठासून सांगितले. आरोग्य मंत्रालय, पत्र सूचना कार्यालय, माहिती व प्रसारण मंत्रालय, मायगव्ह संकेतस्थळ यांसारख्या विश्वसनीय आणि अस्सल स्त्रोतांकडून लोकांना योग्य माहिती घेण्याचे आवाहन त्यांनी लोकांना केले. “सत्यात ताकद आहे आणि त्याचा विजय होईल” याचा पुनरुच्चार त्यांनी केला आणि सर्वांना सत्याचा प्रसार करण्यासाठी आयईसीची पत्रके सामायिक करण्यासाठी प्रोत्साहित केले
या लसींच्या सुरक्षा आणि कार्यक्षमतेबद्दल ते म्हणाले, “सर्व नामांकित रुग्णालयांतील प्रख्यात डॉक्टरांनी ही लस घेतली आणि ते परिणामकारक असल्याबद्दल लसीकरण मोहिमेची प्रशंसा केली. लोकांमध्ये अफवा पसरविण्यात आणि लसीबाबत संकोच निर्माण करण्यास इच्छुक असे काही राजकीय स्वार्थी लोक आहेत. विरोधाभास म्हणजे जगातील देश आपल्याकडे लस मागत आहेत तर आपलेच काही लोक राजकीय हेतूंसाठी चुकीची माहिती आणि संदेह वाढवत आहेत.
अश्विनी कुमार चौबे म्हणाले की, कोविड विरूद्ध लसीकरण मोहिमेस ‘अंतिम प्रहार’ असे संबोधतांना ते म्हणाले की, लवकरात लवकर लस देण्याचा भारताने क्रांतिकारक निर्णय घेतला आहे. ” त्यांनी प्रत्येकाला चुकीच्या मोहिमेचे अनुसरण करु नका तर योग्य माहिती सामायिक करुन सर्वांना मदत करण्याचे आवाहन केले.
केंद्रीय आरोग्य सचिव राजेश भूषण, आयसीएमआरचे महासंचालक बलराम भार्गव, एम्सचे संचालक डॉ. रणदीप गुलेरिया आणि बीएमजीएफ, युनिसेफ आणि डब्ल्यूएचओ सारख्या विकास भागीदारांचे प्रतिनिधी या कार्यक्रमाला व्हर्च्युअली उपस्थित होते.
युवा व्यवहार आणि क्रीडा मंत्रालय
गुजरातमध्ये क्रिकेट ज्वर शिगेला पोहचला - अव्वल क्रिकेटपटू अहमदाबादमध्ये महिनाभर राहणार
जगातील सर्वात मोठे मोटेरा स्टेडियम नववधू प्रमाणे सजले
दुसरा कसोटी सामना जिंकल्यानंतर तिसर्या कसोटी सामन्यासह मालिका जिंकण्यासाठी कोहलीच्या संघाचा कसून सराव
संपूर्ण अहमदाबाद शहर क्रिकेटच्या विविध छटांनी रंगलेले दिसत आहे. क्रिकेटचा ज्वर शिगेला पोहचला असून अव्वल क्रिकेटपटू जवळपास एक महिना या शहरात राहणार आहेत. दुसरी कसोटी जिंकल्यानंतर क्रिकेटचा आनंद गगनाला भिडला असून इंग्लंडविरुद्ध आणखी एका शानदार विजयाची लोक आतुरतेने वाट पाहत आहेत. जगातील सर्वात मोठ्या क्रिकेट स्टेडियमचे उद्घाटन हे आणखी एक आकर्षण आहे. राष्ट्रपती राम नाथ कोविंद यांच्या हस्ते मोटेरा स्टेडियमच्या उद्घाटनासाठी विशेष व्यवस्था केली आहे. राष्ट्रपती राम नाथ कोविंद आजपासून दोन दिवसांच्या गुजरात दौर्यावर आहेत. आज गांधीनगरमधील गुजरात केंद्रीय विद्यापीठाच्या तिसर्या पदवीदान समारंभाला उपस्थित राहिल्यानंतर ते उद्या दिवस रात्र खेळल्या जाणाऱ्या कसोटी सामन्यापूर्वी मोटेरा क्रिकेट स्टेडियमचे उद्घाटन करतील. यासाठी स्टेडियमजवळ एक विशेष डोम उभारण्यात आला आहे.
केंद्रीय गृहमंत्री अमित शहा, केंद्रीय क्रीडा राज्यमंत्री किरेन रिजिजू, राज्यपाल आचार्य देवव्रत आणि इतर मान्यवरांच्या उपस्थितीत नवीन स्पोर्ट्स एन्क्लेव्हचा शिलान्यासही करण्यात येईल. डोमच्या ठिकाणाहून राष्ट्रपती या मोटेरा क्रिकेट स्टेडियमचे व्हर्चुअल उदघाटन करतील.
M.Chopade/S.Kane/P.Kor
संरक्षण मंत्रालय
रासायनिक, जैवशास्त्रीय, रेडिओलॉजिकल आणि आण्विक  बाबींविषयी जागरूकता निर्माण करण्यासाठी पुण्यामध्ये आयोजित केले सीबीआरएन उपकरणांचे प्रदर्शन
पुणे, 10 मे 2023
संरक्षण मंत्रालयाच्या  निर्देशानुसार, नॅशनल बोर्ड ऑफ कॉम्प्युटर एज्युकेशनच्या  पुणे शाखेने दि. 10 मे 2023 रोजी, रासायनिक, जैवशास्त्रीय, रेडिओलॉजिकल आणि आण्विक  बाबींविषयी सर्वसामान्य नागरिकांमध्ये जागरूकता वाढवण्यासाठी खुल्या प्रदर्शनाचे आयोजन केले होते.
सीबीआरएन बाबत संरक्षणात्मक उपकरणे, सीबीआरएन घटकांमुळे झालेले प्रदूषण दूर करणारी उपकरणे, एनडीआरएफद्वारे सीबीआरएन घटकांशी संबंधित आपत्कालीन संरक्षण आणि बचाव कवायती इत्यादी या ठिकाणी प्रदर्शित करण्यात आले.
एनबीसीबी च्या पुणे शाखे व्यतिरिक्त, विक्रेते, सरकारी विभाग आणि प्रयोगशाळांनी मोठ्या संख्येने त्यांच्या वस्तू प्रदर्शनात मांडल्या होत्या. सीबीआरएन घटकांमुळे होणाऱ्या जल-प्रदुषणा पासून संरक्षण, या विषयावरील प्रदर्शनात जलशक्ती मंत्रालयाचा मोठा सहभाग होता.
सार्वजनिक क्षेत्रातील आणि विविध संरक्षण प्रशिक्षण संस्था या प्रदर्शनात मोठ्या संख्येने सहभागी झाल्या होत्या. या ठिकाणी प्रदर्शित करण्यात आलेली अत्याधुनिक उपकरणे पाहण्यासाठी ते उत्सुक होते. यावेळी प्रदर्शित करण्यात आलेले संबंधित विषयावरील चित्रपट, प्रदर्शनाला भेट देणाऱ्यांचे प्रमुख आकर्षण ठरले.
सर्वसामान्य नागरिकांमध्ये रासायनिक, जैवशास्त्रीय, रेडिओलॉजिकल आणि आण्विक  बाबींविषयी जागरूकता निर्माण करण्यामध्ये हे प्रदर्शन मोठे यशस्वी ठरले.
M.Iyengar/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 92
संरक्षण मंत्रालय
बांगलादेशच्या लष्करप्रमुखांचे तीन दिवसांच्या भारत दौऱ्यासाठी आगमन
नवी दिल्ली, 27 एप्रिल 2023
बांगलादेशचे लष्करप्रमुख जनरल एसएम शफीऊद्दीन अहमद दिनांक 27 एप्रिल ते 29 एप्रिल या तीन दिवसांच्या भारतभेटीवर आले आहेत. या भेटीदरम्यान ते भारताच्या वरिष्ठ लष्करी अधिकाऱ्यांची तसेच नेतृत्वाची भेट घेऊन भारत-बांगलादेश यांच्यातील लष्करी संबंध वृध्दिंगत करण्यासाठीच्या विविध मार्गांबाबत चर्चा करणार आहेत.
वर्ष 1971 मध्ये बांगलादेश मुक्तिसंग्रामाच्या वेळी निर्माण झालेल्या सहकार्य आणि पाठबळ यांचा वारसा भारत आणि बांगलादेशला आहेत. संरक्षणविषयक सक्रीय सहभागामध्ये दोन्ही देशांदरम्यान लष्कर प्रमुख पातळीवरील उच्च स्तरीय आदानप्रदान, संरक्षण सचिवांतर्फे उद्घाटनपर वार्षिक संरक्षणविषयक चर्चा, तिन्ही सेवादलांच्या आणि दल-विशिष्ट कर्मचारी पातळीवरील चर्चा यांचा समावेश आहे. दर वर्षी डिसेंबर महिन्यात विजय दिन सोहोळ्याच्या निमित्ताने कोलकाता आणि ढाका येथे बांगलादेश मुक्ती योद्धे आणि भारतीय युद्ध क्षेत्रातील दिग्गज व्यक्ती यांच्या परस्पर भेटींचा कार्यक्रम होत असतो.
भारत दौऱ्याच्या सुरुवातीला बांगलादेशच्या लष्करप्रमुखांनी नवी दिल्ली येथील राष्ट्रीय युध्द स्मारकामध्ये हुतात्म्यांना पुष्पचक्र अर्पण करून भारतीय सशस्त्र दलातील वीरांना श्रद्धांजली वाहिली. जनरल एसएम शफीऊद्दीन अहमद यांना साउथ ब्लॉकच्या हिरवळीवर भारतीय सैन्याकडून मानवंदना देण्यात आली. त्यानंतर त्यांनी लष्करप्रमुख जनरल मनोज पांडे यांची भेट घेतली. या भेटीदरम्यान दोन्ही लष्करप्रमुखांनी भारत आणि बांगलादेश यांच्यातील व्यापक धोरणात्मक भागीदारीचा भाग म्हणून परस्परांच्या सेनादलादरम्यान परिचालनक्षमता वाढविणे तसेच अधिक मजबूत करणे, प्रशिक्षण, दहशतवाद विरोधी कारवायांसाठी सहयोग आणि समग्र द्विपक्षीय सहकार्य यांच्या संदर्भात चर्चा केली.
बांगलादेशचे लष्करप्रमुख जनरल एसएम शफीऊद्दीन अहमद यांनी नंतर चीफ ऑफ डिफेन्स स्टाफ जनरल अनिल चौहान, नौदल प्रमुख आर.हरीकुमार, हवाई दल उपप्रमुख एअर मार्शल ए.पी.सिंग, संरक्षण सचिव तसेच परराष्ट्र व्यवहार सचिव यांची भेट घेतली. यावेळी केंद्रीय संरक्षण उत्पादन विभाग तसेच लष्करी संरेखन ब्युरोतील अधिकाऱ्यांनी जनरल एसएम शफीऊद्दीन अहमद यांना भारतीय स्वदेशी संरक्षण साधने उत्पादन परिसंस्थेविषयी थोडक्यात माहिती दिली.S.Kakade/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 105
आरोग्य आणि कुटुंब कल्याण मंत्रालय
कोविड – 19 संदर्भात अद्ययावत माहिती
देशव्यापी लसीकरण मोहिमेअंतर्गत आतापर्यंत 70 कोटी 75 लाख लसीच्या मात्रा देण्यात आल्या.
गेल्या 24 तासात 37,875 नवीन रुग्णांची नोंद
देशात उपचाराधीन रुग्णांची संख्या आतापर्यंतच्या एकूण रुग्णांच्या 1.18 %
देशात उपचाराधीन रुग्णांची संख्या 3,91,256
रुग्ण बरे होण्याचा दर 97.48 %
गेल्या 24 तासात 39,114 रुग्ण कोविडमुक्त झाले,त्यामुळे आतापर्यंत देशात एकूण 3,22,64,051 रुग्ण कोविडमुक्त
साप्ताहिक पॉझिटिव्हिटी दर  गेले 75 दिवस हा दर 3 % पेक्षा कमी
दैनंदिन पॉझिटिव्हिटी दर 2.16 % नोंदविला गेला ; गेल्या 9 दिवसांपासून 3% पेक्षा कमी
आतापर्यंत देशात 53 कोटी 49 लाख चाचण्या करण्यात आल्या
युवा व्यवहार आणि क्रीडा मंत्रालय
राष्ट्रीय मुष्टीयोध्दा चॅम्पिअनशिपमधे कोविड नियमावलीचे उल्लंघन केल्याप्रकरणी भारतीय क्रिडा प्राधिकरणाने मागविला अहवाल
दिनांक 23 जानेवारीला नोयडा स्टेडियमवर राष्ट्रीय मुष्टीयोध्दा चॅम्पिअनशिपमधे कोविड नियमावलीचे उल्लंघन केल्याच्या संदर्भातील माध्यमांनी नोंद केलेल्या कोविड नियमावलींमधील शारिरीक अंतर आणि इतर एसओपीजचा, जाणीवपूर्वक अवमान केल्याची भारतीय क्रिडा प्राधिकरणाने म्हणजे  साईने दखल घेतली असून त्या संदर्भातील अहवाल मागविला आहे.
या विषयावर बोलताना साईचे महासंचालक संदीप प्रधान म्हणाले ," आम्ही ही बाब भारतीय कुस्ती महासंघाकडे नेली असून आणि स्पर्धांच्या वेळी एसओपीजचे कठोरपणे पालन केले पाहिजे याचा आग्रह धरला आहे.” आम्ही महासंघाकडून हे उल्लंघन झाल्या संदर्भातील अहवाल सोमवारपर्यंत मागविला आहे. महासंघाने शिष्टाचारांचे पालन करण्याचे आश्वासन दिले आहे.
भारतीय क्रिडा प्राधिकरणाने म्हणजे साईने भारतीय आँलिंपिक संघटनेला खेळाडूंची सुरक्षितता सुनिश्चित करण्यासाठी सर्व राष्ट्रीय क्रीडा महासंघांना कोविड शिष्टाचारांचे पालन कठोरपणे पालन करण्याबाबत अवगत करण्याची विनंती देखील केली आहे.
G.Chippalkatti/S.Patgoankar/P.Kor
नवीन आणि नवीकरणीय ऊर्जा मंत्रालय
केंद्रीय नवीन आणि नूतनीकरणीय उर्जा राज्यमंत्र्यांनी ‘हायड्रोजन उर्जा- धोरणे, पायाभूत सुविधा विकास आणि आव्हाने’ या विषयावरील पहिल्या आंतरराष्ट्रीय परिषदेचे केले उद्घाटन
हायड्रोजन उर्जा या विषयाच्या सर्व पैलूंबाबत चर्चा करण्यासाठी भारतातील सर्व प्रमुख संबंधित भागीदारांना एकाच मंचावर आणणे हा या परिषदेच्या आयोजनामागील उद्देश
नवी दिल्ली, 24 नोव्हेंबर 2021
केंद्रीय नवीन आणि नूतनीकरणीय उर्जा मंत्रालय, केंद्रीय विद्युत प्राधिकरण आणि एनटीपीसी अर्थात राष्ट्रीय औष्णिक उर्जा महामंडळ यांच्या पाठींब्याने केंद्रीय सिंचन आणि विद्युत मंडळाने नवी दिल्ली येथे 24 आणि 25 नोव्हेंबर 2021 या दिवशी ‘हायड्रोजन उर्जा- धोरणे, पायाभूत सुविधा विकास आणि आव्हाने’ या विषयावरील पहिल्या आंतरराष्ट्रीय परिषदेचे आयोजन केले आहे.
केंद्रीय नवीन आणि नूतनीकरणीय उर्जा राज्यमंत्री भगवंत खुबा यांनी या परिषदेचे उद्घाटन केले. उद्घाटनपर भाषणात ते म्हणाले की पंतप्रधानांनी नुकत्याच झालेल्या कॉप-26 परिषदेत भारतामधील कार्बन उत्सर्जनाचे प्रमाण शून्यावर आणण्याच्या निर्धारावर भर दिला आहे.येत्या 2030 सालापर्यंत भारताने 500 गिगावॉट नूतनीकरणीय उर्जा निर्मितीचे लक्ष्य ठेवले आहे आणि 2070 पर्यंत देशातील कार्बन उत्सर्जन शून्यावर आणण्याचे उद्दिष्ट ठेवले आहे. ही उद्दिष्ट्ये गाठण्याच्या दिशेने आपण वेगाने प्रगती करत आहोत. केंद्रीय नवीन आणि नूतनीकरणीय उर्जा मंत्रालय यासाठी योजना आणत असल्याची माहिती त्यांनी दिली. ते म्हणाले की, भारताने हायड्रोजन उर्जा निर्मितीच्या दिशेने कार्य करायला हवे जेणेकरून देशांतर्गत वापरासह आपण या उर्जेचा काही भाग उर्वरित जगाला निर्यात करू शकू. हायड्रोजन उर्जा निर्मिती प्रक्रियेत भविष्यामध्ये येणाऱ्या आव्हानांवर चर्चा करून त्यावर उपाययोजना शोधण्यासाठी ही परिषद उपयुक्त ठरेल अशी अशा केंद्रीय मंत्र्यांनी यावेळी व्यक्त केली.
हायड्रोजन उर्जा या विषयाच्या सर्व पैलूंबाबत चर्चा करण्यासाठी भारतातील सर्व प्रमुख संबंधित भागीदारांना एकाच मंचावर आणण्यासाठी या परिषदेचे आयोजन करण्यात आले आहे.
या परिषदेदरम्यान हायड्रोजनबाबतच्या धोरणाच्या सर्व बाजू, या उर्जेच्या स्वीकारासाठीचा मार्गदर्शक नकाशा, तंत्रज्ञान, या उर्जेचे उपयोग, समस्या आणि आव्हाने, संशोधन आणि विकास अशा सर्वच घटकांबाबत चर्चा होईल.
भारतातील 60 संघटनांमधील सुमारे 200 जण तसेच जर्मनी, जपान आणि स्वीडन या देशांतील तीन आंतरराष्ट्रीय तज्ञ या परिषदेत सहभागी होत आहेत. या दोन दिवसीय परिषदेदरम्यान होणाऱ्या पाच तंत्रज्ञान सत्रांमधून चर्चात्मक संवाद घडेल.
परिषदेतील चर्चेमधून हाती आलेल्या शिफारसी देशातील हायड्रोजन उर्जा विकास प्रक्रियेला अतिरिक्त गती देतील.
Jaydevi PS/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 136
मंत्रिमंडळ
जम्मू-काश्मीरमध्ये वर्ष 2020-21 साठी सफरचंद खरेदीकरिता बाजार हस्तक्षेप योजनेच्या विस्ताराला केंद्रीय मंत्रिमंडळाची मान्यता
नवी दिल्ली, 21 ऑक्टोबर 2020
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने जम्मू-काश्मीरमध्ये चालू हंगामासाठी म्हणजेच 2020-21 करीता सफरचंद खरेदीसाठी मार्केट हस्तक्षेप योजनेच्या  विस्ताराला मंजुरी दिली आहे. मागील हंगाम म्हणजेच 2019-20 मधील अटी व शर्तीनुसार ही मान्यता देण्यात आली आहे.
सफरचंद खरेदी केंद्रीय खरेदी संस्था अर्थात राष्ट्रीय कृषी सहकारी विपणन महासंघ लि.  कडून, राज्य नियुक्त एजन्सी अर्थात नियोजन व विपणन संचालनालय, फलोत्पादन व जम्मू व काश्मीर फलोत्पादन प्रक्रिया व विपणन महामंडळ  यांच्या माध्यमातून केली जाईल. ही खरेदी थेट सफरचंद शेतकऱ्यांकडून केली जाणार असून शेतकऱ्यांच्या खात्यात डीबीटी अर्थात थेट लाभ हस्तांतरण योजनेनुसार पैसे जमा केले जातील. या योजनेअंतर्गत 12 लाख मेट्रिक टन सफरचंद खरेदी केले जाणार आहे.
यासाठी सरकारने नाफेडला 2500 कोटी रुपयांच्या सरकारी हमीचा वापर करण्यास परवानगी दिली आहे. यामध्ये जर काही नुकसान झाले तर ते केंद्र सरकार आणि जम्मू-काश्मीर केंद्रशासित प्रदेश प्रशासन यांच्यात 50:50 च्या आधारावर सामायिक केले जातील.
मागील हंगामाची गठित नियुक्त किंमत समिती, या हंगामासाठी विविध प्रकारच्या सफरचंदांच्या किंमत निश्चित करण्यासाठी कायम ठेवली जाईल. जम्मू-काश्मीर केंद्रशासित प्रदेश प्रशासन, नियुक्त केलेल्या मंडीजमध्ये मूलभूत सुविधांची तरतूद सुनिश्चित करेल.
केंद्रीय स्तरावर केंद्रीय सचिवांच्या अध्यक्षतेखाली गठित नियंत्रण समिती व केंद्रशासित प्रदेश स्तरावर मुख्य सचिवांच्या अध्यक्षतेखाली गठित अंमलबजावणी व समन्वय समितीमार्फत खरेदी प्रक्रियेच्या सुरळीत व नियमित अंमलबजावणीचे परीक्षण केले जाईल.
या निर्णयामुळे सफरचंद उत्पादकांना एक प्रभावी विपणन व्यासपीठ उपलब्ध होईल आणि स्थानिक लोकांना रोजगार उपलब्ध होईल. तसेच शेतकऱ्यांना किफायतशीर मोबदल्याची खात्री मिळेल परिणामी जम्मू-काश्मीरमधील शेतकऱ्यांच्या उत्पन्नात वाढ होईल.
B.Gokhale/S.Tupe/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 219 कोटी 15 लाख पेक्षा अधिक मात्रा देण्यात आल्या.
12 ते 14 वर्ष या वयोगटातील मुलामुलींना कोविड-19 प्रतिबंधक लसीच्या 4 कोटी 11 लाखांहून अधिक पाहिली मात्रा देण्यात आली.
भारतातील सध्याची कोविड सक्रीय रुग्णसंख्या 26,509
गेल्या 24 तासांत देशात 2,786 नव्या कोरोना बाधित रुग्णांची नोंद
देशातील रोगमुक्ती दर सध्या 98.76%
साप्ताहिक पॉझिटीव्हिटी दर सध्या 1.05% आहे
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड-19 प्रतिबंधक लसीकरण मोहिमेत देण्यात आलेल्या लसीच्या मात्रांची संख्या 219.15 कोटींवर  आहे.. 16 मार्च 2022 रोजी देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम सुरु झाली. आतापर्यंत 4 कोटी 11 लाखांहून अधिक  किशोरवयीनांना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022 सुरु करण्यात आले आहे.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत देण्यात आलेल्या कोविड प्रतिबंधक लसीच्या एकूण मात्रांची गटनिहाय विगतवारी खालीलप्रमाणे आहे:
|
|
Cumulative Vaccine Dose Coverage
|
|
HCWs
|
|
1st Dose
|
|
10415293
|
|
2nd Dose
|
|
10119809
|
|
Precaution Dose
|
|
7049964
|
|
FLWs
|
|
1st Dose
|
|
18436985
|
|
2nd Dose
|
|
17718153
|
|
Precaution Dose
|
|
13701961
|
|
Age Group 12-14 years
|
|
1st Dose
|
|
41104996
|
|
2nd Dose
|
|
32009908
|
|
Age Group 15-18 years
|
|
1st Dose
|
|
61974140
|
|
2nd Dose
|
|
53195854
|
|
Age Group 18-44 years
|
|
1st Dose
|
|
561352552
|
|
2nd Dose
|
|
516061306
|
|
Precaution Dose
|
|
98588987
|
|
Age Group 45-59 years
|
|
1st Dose
|
|
204040458
|
|
2nd Dose
|
|
197024817
|
|
Precaution Dose
|
|
49936055
|
|
Over 60 years
|
|
1st Dose
|
|
127675835
|
|
2nd Dose
|
|
123184640
|
|
Precaution Dose
|
|
47947568
|
|
Precaution Dose
|
|
21,72,24,535
|
|
Total
|
|
2,19,15,39,281
भारतातील कोविड सक्रीय रुग्णसंख्या आता 26,509 इतकी आहे, देशातील आतापर्यंतच्या एकूण कोविड बाधितांच्या तुलनेत ही संख्या 0.06% आहे.
परिणामी, भारतातील रोगमुक्ती दर आता 98.76% झाला आहे. गेल्या 24 तासांत 2,557 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,40,65,963 झाली आहे.
गेल्या 24 तासांत, देशात नव्या 2,786 कोविड ग्रस्त रुग्णांची नोंद झाली.
गेल्या 24 तासांत देशात कोविड संसर्ग तपासण्यासाठी एकूण 2,57,965 चाचण्या करण्यात आल्या. देशात आतापर्यंत एकंदर 89 कोटी 78 लाखांहून अधिक  चाचण्या करण्यात आल्या आहेत.
देशात साप्ताहिक पॉझिटीव्हिटी दर सध्या 1.05% आहे
आणि दैनंदिन पॉझिटीव्हिटी दर 1.08% इतका नोंदला गेला आहे.
गृह मंत्रालय
राज्ये आणि केंद्रशासित प्रदेशांच्या आपत्ती व्यवस्थापन विभागांच्या मदत आयुक्त आणि सचिवांच्या वार्षिक परिषदेला सुरूवात
राज्ये आणि केंद्रशासित प्रदेशांना नैऋत्य मोसमी हंगामापूर्वी चांगली तयारी करण्याचे केंद्रीय गृह सचिवांचे आवाहन
नवी दिल्ली, 18 मे 2022
राज्य आणि केंद्रशासित प्रदेशांच्या आपत्ती व्यवस्थापन विभागांच्या मदत आयुक्त आणि सचिवांच्या वार्षिक परिषदेचे उद्घाटन आज नवी दिल्लीत केंद्रीय गृहसचिवांच्या हस्ते करण्यात आले. येत्या नैऋत्य मोसमी हंगामात उद्भवू शकणाऱ्या कोणत्याही संभाव्य नैसर्गिक आपत्तींना तोंड देण्यासाठी राज्ये आणि केंद्रशासित प्रदेशांच्या पूर्वतयारीचा आढावा घेण्यासाठी ही दोन दिवसीय परिषद आयोजित केली जात आहे. कोविड-19 महामारीमुळे ही परिषद दोन वर्षांच्या अवकाशानंतर, यावर्षी प्रथमच प्रतिनिधींच्या प्रत्यक्ष उपस्थितीत आयोजित केली जात आहे.
पूर, चक्रीवादळे, भूस्खलने यांसारख्या नैसर्गिक आपत्तींमुळे होणारे नुकसान कमीतकमी करण्याच्या दृष्टीने, केंद्र आणि राज्य सरकारांच्या अधिकाऱ्यांनी अधिक चांगल्या प्रकारे सज्ज राहावे असे केंद्रीय गृह सचिवांनी आपल्या उद्घाटनपर भाषणात सांगितले. वर्षभर 24x7 सज्जता सुनिश्चित करण्यासाठी क्षमता आणि प्रतिसाद प्रतिक्षेप वाढवण्याच्या गरजेवर त्यांनी भर दिला. पंतप्रधान नरेंद्र मोदी यांच्या, दीर्घकालीन पायाभूत सुविधा विकसित करण्याच्या तसेच केवळ आपल्यासाठीच नव्हे, तर भविष्यातील पिढ्यांसाठीही आपत्ती रोखण्याच्या दूरदृष्टीचा उल्लेख त्यांनी यावेळी केला.
गेल्या अनेक वर्षांपासूनच्या सातत्यपूर्ण प्रयत्नांमुळे नैसर्गिक आपत्तींचा मानवी जीवनावर होणारा परिणाम कमी करण्यात आपत्ती व्यवस्थापन यंत्रणा यशस्वी झाली आहे. असे निरीक्षण केंद्रीय गृह सचिवांनी नोंदवले,
राज्यांनी आपापल्या नागरी स्थानिक स्वराज्य संस्था, राज्य आपत्ती प्रतिसाद दले , अग्निशमन सेवा आणि नागरी संरक्षण दले यांची क्षमता वाढवाव्या असे आवाहन त्यांनी केले. कारण ही सर्व दले आपत्तीच्या वेळी प्रथम प्रतिसाद देतात. शहर आणि जिल्हा स्तरावर क्षमता निर्माण करण्यावर आणि लोकसहभागाच्या महत्त्वावर त्यांनी भर दिला.
केंद्रीय गृहसचिव म्हणाले की, गेल्या काही वर्षांत पुराबरोबरच, चक्रीवादळे, जंगलातील वणवे, उष्णतेच्या लाटांमुळे निर्माण होणारी परिस्थिती आणि विजांचा आघात अशा प्रकारांमध्ये वाढ झाल्याचे दिसून आले आहे. प्रभावी आपत्ती जोखीम व्यवस्थापनाची गुरुकिल्ली म्हणजे संस्थांमध्ये समन्वय आणि प्रभावी समन्वय निर्माण करण्याच्या गरजेवर त्यांनी भर दिला. स्थानिक तसेच जिल्हा आणि राज्यस्तरावर कृती आराखडा तयार करून याची निश्चिती करता येईल असे ते म्हणाले.
या परिषदेदरम्यान, विविध राज्ये त्यांची आपत्ती व्यवस्थापनासाठीची सज्जता, त्याबाबतीतले अनुभव आणि गेल्या अनेक वर्षांत विविध आपत्ती हाताळण्यासाठी त्यांनी विकसित केलेल्या सर्वोत्तम कार्यपद्धतींसंबंधीची मांडणी सादर करतील.
S.Kane/S.Auti/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 102
पंतप्रधान कार्यालय
महात्मा गांधी यांचे गृहग्राम पोरबंदर यांच्या निवासस्थान जलसंवर्धनाविषयी अनेक गोष्ट जाणून, शिकून घेणे महत्वाचे आहे. या विषयावरील लेख केला सामायिक
पंतप्रधान नरेंद्र मोदी यांनी आज महात्मा गांधींजींच्या पोरबंदर येथील घराच्या रचनेतूनही मिळणा-या शिक्षणाचे महत्व विशद करणारा लेख सामायिक केला आहे
‘मोदी अचिव्ह’ यातील एक ट्विटही पंतप्रधानांनी प्रकाशित केले:
“तुम्हा सर्वांना माहीत आहे का, पोरबंदरमधील महात्मा गांधींजींच्या घरामध्ये जलसंधारणासाठी केलेली संरचना एक उत्तम शिकवण देते. ही माहिती तुम्हाला रंजक वाटेल.
ट्वीट
https://www.narendramodi.in/what-gandhi-ji-s-home-in-porbandar-teaches-us-532460”